Приложение № 1 към чл. 16.

|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО\***  \*Приложете към формуляра допълнителни информация/документи | |
| **Институция:**  Министерство на околната среда и водите | **Нормативен акт:**  *Проект на постановление на Министерския съвет (ПМС) за изменение на Тарифата за таксите съгласно чл.72 от Закона за опазване на околната среда* |
| За включване в законодателна/ оперативна програма на Министерския съвет за периода: първо полугодие на 2019г. | **Дата на изготвяне:** 30август 2018г. |
| **Контакт за въпроси:**  Христина Филипова, държ. експерт, отдел  „Комплексни разрешителни и опасни вещества“,  дирекция „Опазване чистотата на въздуха и предотвратяване на замърсяването“,  МОСВ  [hfilipova@moew.government.bg](mailto:hfilipova@moew.government.bg)  Елена Чобанова, държ. експерт, отдел „Комплексни разрешителни и опасни вещества“,  дирекция „Опазване чистотата на въздуха и предотвратяване на замърсяването“,  МОСВ  [etchobanova@moew.government.bg](mailto:etchobanova@moew.government.bg) | Телефони:  02/ 940 6024  02/ 940 6013 |
| 1. Дефиниране на проблема:    1. **Кратко опишете проблема и причините за неговото възникване. Посочете аргументите, които обосновават нормативната промяна.**   Във връзка с приет Закон за изменение и допълнение на *Закона за защита от вредното въздействие на химичните вещества и смеси* (ЗЗВВХВС), в сила от 26.06.2018г. (изм. ДВ, бр. 53 от 26 юни 2018г.), се въвеждат нови процедури за:  1) Предоставяне на съгласие или отказ за внос на живак или смеси на живака, изброени в приложение I към *Регламент (ЕС) 2017/852 относно живака*, за употреба разрешена в страната (съгласно чл.6 от ЗЗВВХВС). За целта в МОСВ ще се извършва оценка на информацията, предоставена от вносителя с формуляра по чл.6, ал.2 от ЗЗВВХВС, с цел предоставяне на предварително съгласие за внос на живак или смеси на живака.  2) Разрешаване на производството или пускането на пазара на нов продукт с добавен живак или използването на нов производствен процес, включващ употребата на живак или живачни съединения (съгласно чл.7 и чл.7а от ЗЗВВХВС). Разрешението се издава от Европейската комисия. За целта, на етап от процедурата по разрешаване, Експертният съвет за оценка на приоритетни вещества към министъра на околната среда и водите, извършва оценка и изготвя становище относно изпълнението на критериите по чл.8 (6) от Регламент (ЕС) 2017/852.  В съответствие с чл.6, ал.9 и чл.7а, ал.6 от ЗЗВВХВС, за провеждане на новите процедури е предвидено заплащане на такси, съгласно Тарифата по чл.72 от Закона за опазване на околната среда (ЗООС).  В тази връзка е необходимо да се извърши промяна в Тарифата за таксите с цел определяне и въвеждане на нови такси, събирани от МОСВ за:  1) оценка на информацията подадена с формуляра по чл.6, ал.2 от ЗЗВВХВС и  2) оценка и изготвяне на становище от компетентния орган чрез Експертния съвет за оценка на приоритетни вещества, съгласно чл.7а, ал.5 от ЗЗВВХВС относно изпълнението от оператора на критериите по чл.8 (6) от Регламент (ЕС) 2017/852.   * 1. **Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство**.   Мерките по прилагане на *Регламент (ЕС) 2017/852 относно живака и за отмяна на Регламент (ЕО) № 1102/2008 относно забраната за износ на метален живак и някои живачни съединения и смеси и безопасното съхранение на метален живак,*са въведени в *Закона за защита от вредното въздействие на химичните вещества и смеси,* в сила от 26.06.2018г. (изм. ДВ, бр. 53 от 26 юни 2018г.).  В съответствие с чл.6, ал.9 и чл.7а, ал.6 от ЗЗВВХВС, за провеждане на новите процедури (описани в т.1.1) е предвидено заплащане на такси от вносителите и икономическите оператори.  Очаква се изпълнението на новите процедури да позволи на вносителите и операторите да се възползват от дерогацията на въведената забрана за внос и за производството на нови продукти с добавен живак или нови процеси с употребата на живак. За целта следва да са изпълнени определени условия, посочени в Регламента и да се получи разрешение от компетентния орган.  В тази връзка е необходимо да се извърши промяна в Тарифата за таксите по чл.72 от *Закона за опазване на околната среда* с цел определяне и въвеждане на нови такси, събирани от МОСВ.  За определяне размера на таксите е използвана ”Инструкция за прилагане на Методика за определяне на разходоориентиран размер на таксите”.   * 1. **Посочете дали са извършени последващи оценки на нормативния акт или анализи за изпълнението на политиката и какви са резултатите от тях.**   Не са извършвани последващи оценки на въздействието на Тарифата за таксите по чл.72 от Закона за опазване на околната среда. | |
| 1. 2. Цели:   *Посочете целите*, *които си поставя нормативната промяна, по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка?*  Предложеният проект на ПМС за изменение на Тарифа за таксите, съгласно чл.72 от ЗООС*,* е в изпълнение на чл.6, ал.9 и чл.7а, ал.6 от ЗЗВВХВС, съгласно които е предвидено заплащане на такси към МОСВ от вносителите и икономическите оператори.  Таксите се въвеждат във връзка с новите процедури (описани в т.1.1) по въвеждане на мерки за прилагане на *Регламент (ЕС) 2017/852 относно живака.*  Разпоредбите на регламента имат за цел да гарантират изпълнението от страна на ЕС и държавите - членки на задълженията съгласно Конвенция Минамата относно живака. Ограниченията върху вноса на живак, варират в зависимост от източника, предвидената разрешена употреба и мястото на произход на живака. Производството и пускането на пазара на нови продукти с добавен живак и използването на нови производствени процеси, които включват употребата на живак и живачни съединения би увеличило употребата на живак и живачни съединения, както и емисиите на живак. Следователно такива нови дейности следва да бъдат забранени за операторите, освен ако с оценката не се докаже, че новите продукти с добавен живак или новите производствени процеси биха осигурили значителни ползи и не представляват рискове за околната среда или за здравето на човека, както и че не са налични технически и практически осъществими несъдържащи живак алтернативи, които предоставят такива ползи.  Поради трансграничното естество на замърсяването с живак мерките, които трябва да се предприемат, следва да се прилагат на ниво Европейски Съюз. | |
| 1. 3. Идентифициране на заинтересованите страни:   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)*  *Икономически оператори*: предимно вносители на живак и смеси на живака и/или продукти с добавен живак; производители на продукти с добавен живак; оператори на процеси, използващи живак или живачни съединения.  Разрешава се внос на живак и смеси на живака, изброени в приложение I на Регламент (ЕС) 2017/852, за употреба разрешена в страната, когато държавата - вносител е дала писмено съгласие за такъв внос. Вносителите следва да удостоверят, че внесения живак не е от неразрешен източник и да заплатят такса за обработка и оценка на подадената информация.  Съгласно изискванията на чл.8 от Регламент (ЕС) 2017/852 се предвижда забрана за употребата на живак в нови продукти и процеси, освен ако операторите не получат разрешение от Европейската комисия. За целта операторите трябва да докажат, че използването на съответния продукт или процес ще доведат до значителни ползи, надхвърлящи рисковете за околната среда или човешкото здраве, като се ангажират да предоставят на компетентните органи оценка на рисковете от употребата на живак и мерки за управлението им.  За да получи разрешение нов продукт или нов процес, съответният икономически оператор трябва първо да предостави на съответните национални компетентни органи уведомление, съдържащо информацията, посочена в чл. 8(3) на регламента. За изготвяне на становище относно изпълнението на заложените критерии в регламента, икономическият оператор следва да заплаща такса. Когато компетентните органи преценят, въз основа на собствената си оценка, че критериите, посочени в чл.8 (6) на регламента са изпълнени, те изпращат уведомлението до Комисията за окончателно решение.  Комисията приема решение, в което посочва дали е разрешено производството и/или пускането на пазара на новия продукти с добавен живак или използването на новия процес.  Забраната в чл.8 от регламента се отнася за нови видове употреба на живак. За нов продукт съгласно чл.8 (1) се счита този, който не е бил произведен преди 1 януари 2018 г., докато нов процес съгласно чл.8 (2) е такъв, който не е бил използван преди 1 януари 2018 г. Целта на тази мярка е да се възпре появата на нови продукти или промишлени процеси, в които живакът или живачното съединение изпълнява нова функция.  - *Компетентни органи*: Компетентен орган по прилагане на регламента е министърът на околната среда и водите, по смисъла на чл.17 на Регламент (ЕС) 2017/852.  Не могат да бъдат посочени прогнозни данни за броя икономически оператори, които биха се възползвали от дерогацията на въведена забрана за внос и за производство на нови продукти с добавен живак или нови процеси с употребата на живак. Извършеното предварително проучване чрез информация от РИОСВ и Агенция „Митници“, показва, че не са осъществявани внос и износ на метален живак и неговите съединения, в периода от 2011г. По информация от Националната агенция по приходите не са налични данни за осъществени „изпращания“ на метален живак и неговите съединения от български търговци към други държави - членки. Няма издадени разрешителни от Министерство на околната среда и водите за съоръжения, предназначени за временно или постоянно съхранение на метален живак, попадащи в обхвата на чл. 3 от *Регламент (ЕО) № 1102/2008 относно забраната за износ на метален живак и някои живачни съединения и смеси и безопасното съхранение на метален живак*. Към момента няма информация за извършвани дейности по рециклиране, които извличат живак за последваща употреба.  По тази причина не е възможно да бъде предвиден броя вносители на живак и смеси на живака, както и броя на икономическите оператори, които биха имали намерение да получат разрешение за производство или пускане на пазара на нов продукт с добавен живак или нов производствен процес с употреба на живак. | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие".*  **Вариант 0**. **Без действие.** **Въведени са законоустановени процедури, но няма предвидени такси, заплащани от операторите.**  Със ЗЗВВХВС е въведена забрана за внос на метален живак и смеси на живака, изброени в приложение I към *Регламент (ЕС) 2017/852 относно живака*. Като дерогация от забраната е установена процедура за предварително информирано съгласие за внос за употреба разрешена в страната. За целта вносителят или упълномощено от него лице подава до министъра на околната среда и водите формуляр за предоставяне на съгласие за внос по установен формат съгласно чл.6 от Регламент (ЕС) 2017/852. За обработка на формуляр с цел предоставяне на съгласие или отказ за внос на живак или смеси на живака, вносителят заплаща такса, която следва да бъде определена в тарифата за таксите събирани от МОСВ.  В случай, че не бъде определена такава такса, няма да се приложи чл.6, ал.9 от ЗЗВВХВС и съответно да се изпълни процедурата.  Регламент (ЕС) 2017/852 задължава страните да предприемат мерки за възпиране на употребата на живак в нови продукти и процеси, освен ако оценката на риска не покаже значителни ползи, спрямо рисковете за околната среда или здравето на човека. Комисията прави оценка за изпълнението на критериите по чл.8 (6) от Регламент (ЕС) 2017/852, в консултации с експертите от държавите - членки. Създадена е процедура за разрешаване на производство или пускане на пазара на нов продукт с добавен живак или използване на нов производствен процес, включващ употребата на живак или живачни съединения, на ниво Европейски съюз. Експертният съвет за оценка на приоритетни вещества към министъра на околната среда и водите извършва оценка и изготвя становище относно изпълнението на критериите по чл.8 (6) от Регламент (ЕС) 2017/852. За изготвяне на становището операторите заплащат такса, която следва да бъде определена в тарифата за таксите събирани от МОСВ.  В случай, че не бъде определена такава такса, няма да се приложи чл.7а, ал.6 от ЗЗВВХВС и съответно да се изпълни процедурата.  Tози вариант ще доведе до:   * липса на такси, предвидени в чл.6, ал.9 и чл.7а, ал.6 от ЗЗВВХВС; * невъзможност за синхронизиране на разпоредбите на Тарифата със ЗЗВВХВС.   **Вариант 1.** **Въведени са законоустановени процедури, предвидени са такси, за заплащане от операторите.**  За разрешаване на внос или производство на нови продукти или процеси, използващи живак или живачни съединения, ще се прилагат законоустановени процедури (виж Вариант 0) и ще се заплащат таксите, определени в Тарифа за таксите, съгласно чл.72 от Закона за опазване на околната среда, в изпълнение на чл.6, ал.9 и чл.7а, ал.6 от ЗЗВВХВС.  Tози вариант ще доведе до:   * покриване на разходите, които се извършват за обработка и оценка на документацията за разрешаване на внос или производство на нови продукти или процеси, използващи живак или живачни съединения; * постигане на съответствие между разпоредбите на Тарифата и ЗЗВВХВС. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.*  Вариант 0 - Без действие:  При липса на определена тарифа няма да могат да се изпълняват процедурите съгласно чл.6, чл.7 и чл.7а от ЗЗВВХВС, поради невъзможност за заплащане на такси от задължените лица (вносители или упълномощени от тях лица; икономическите оператори). Невъзможност за изпълнение от страна на МОСВ на административните функции по въведените две нови процедури.  **Вариант 1:**  Въвеждането на изисквания за издаване на разрешение за внос или производство на нови продукти или процеси, би наложило финансови разходи за оценка на информацията подадена с формуляра по чл.6, ал.2 и изготвяне на становище по чл.7а, ал.5 от ЗЗВВХВС.  Очаква се нарастване на административната тежест за компетентния орган и финансова тежест за икономическите оператори.  Очакванитевъздействия за **икономическите оператори** са:   * заплащане на такса за оценка на информацията, подадена с формуляра за предоставяне или отказ на писмено съгласие за внос на живак и смеси на живака за разрешени в страната употреби; * заплащане на такса при подаване на уведомления и информация по чл.8 (3) от регламента за издаване на становище от компетентния орган чрез Експертния съвет за оценка на приоритетни вещества към МОСВ и последващо разрешаване от Европейската комисия на нов продукт с добавен живак или нов производствен процес.   Очакваните въздействия за **компетентния орган** са свързани с:   * оценка на информацията от формулярите за предоставяне или отказ на писмено съгласие за внос и придружаващата информация, съгласно чл.4 (1) от регламента; * издаване на становища от компетентния орган чрез Експертния съвет за оценка на приоритетни вещества към МОСВ по документацията, подадена от икономическите оператори, които възнамеряват да пускат на пазара нов продукт с добавен живак или нов производствен процес, относно изпълнението на критериите по чл.8, параграф 6 от регламента, за последващо разрешаване от Европейската комисия на нов продукт с добавен живак или нов производствен процес. | |
| 6. Положителни въздействия:  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  Вариант 0 - Без действие  Няма положително въздействие - поради липса на предвидени такси за изпълнение на новите процедури, вносителите и икономическите оператори няма да могат да се възползват от възможността за разрешаване вноса на живак и живачни смеси за разрешени употреби, съответно за получаване на разрешение за производството на нови продукти с добавен живак или нови процеси с употребата на живак.  Вариант 1  Очаква се изпълнението на новите процедури да позволи на вносителите и операторите да се възползват от дерогацията на въведената забрана за внос и за производството на нови продукти с добавен живак или нови процеси с употребата на живак. За целта следва да са изпълнени определени условия, посочени в регламента и да се получи разрешение от компетентния орган. От друга страна, при изпълнение на новите процедури ще се осигури прилагане на изискванията, свързани с управлението на риска от употребата на живака, чиято основна цел е опазване на човешкото здраве и околната среда от емисии с антропогенен произход и изпускане на живак и живачни съединения.  Икономическо и социално въздействие: Понастоящем няма данни за нови продукти или процеси, при които живакът се пуска на пазара в значими количества. Вероятността за разработка на нови продукти и процеси се счита за ниска, но не може да бъде напълно изключена. Дейностите в областта на научноизследователската и развойната дейност обаче са изключени от обхвата на Конвенция Минамата, както и от съществуващото законодателство на ЕС, свързано с живака, поради което разработването на нови продукти и процеси все още е възможно. Спазването на заложени критерии и условия, които следва да бъдат изпълнени за получаване на разрешение за нови продукти или процеси, ще доведе до намаляване на потенциалните рискове за работещите и околната среда, като същевременно ще има положително социално въздействие със създаване на работни места в сектора на производството.  Конвенция Минамата предвижда редица мерки, които отразяват съществуващото законодателство на ЕС относно продуктите (ограничения върху използването на живак, наложени от Директивата за батериите, Директивата за ограничението на опасните вещества, REACH и др.). Европейските компании вече са разработили продукти (напр. батерии с ниско съдържание на живак, флуоресцентни лампи), необходими за спазване на съществуващото законодателство, поради което тяхното производство няма да се нуждае от адаптиране поради ратификацията на Конвенция Минамата.  Тъй като трети държави прилагат Конвенцията, те ще прилагат подобни стандарти, каквито понастоящем са в сила в рамките на ЕС, за много промишлени дейности. Това ще спомогне за преодоляването на потенциалните конкурентни предимства, с които се ползват дружествата в трети държави, поради по-либерални (или дори несъществуващи) екологични стандарти и вероятно отваряне на нови пазари за дружества от ЕС, специализирани в областта на екологичните технологии.  Въздействие върху околната среда: Генерираните ползи за околната среда са свързани с намаляване на търговията с живак и неговото използване само за разрешени употреби, като по този начин се намаляват емисиите на живак в околната среда. След като се въведат задължителните условия при търговията, процесите и производството на продукти, съдържащи живак, се очаква постепенно намаляване на съществуващата дейност по първичен добив на живак и ограничения на емисиите от промишлени дейности. Това ще окаже положително непряко въздействие върху околната среда, както в национален, така и в световен мащаб, доколкото дейностите на практика не съществуват на територията на ЕС или вече са регулирани. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове*.  Изпълнението на нормативно заложените компетентни и контролни функции по управление на опасни химични вещества и смеси, в конкретния случай – прилагането на Регламента относно живака, няма да създаде рискове от приемането на нормативната промяна.  По време на общественото обсъждане на ЗИД на ЗЗВВХВС няма постъпили коментари или възражения по отношение на процедурите и заплащането на такси, поради което не се очакват потенциални рискове от приемането на ПМС за изменение на Тарифа за таксите, съгласно чл.72 от Закона за опазване на околната среда. | |
| 1. **Административната тежест за физическите и юридическите лица:**   Ще се повиши  Ще се намали  Няма ефект  Очаква се нарастване на финансовата тежест за вносителите и икономическите оператори, свързана със заплащане на такси в съответствие с чл.6, ал.9 и чл.7а, ал.6 от ЗЗВВХВС.   1. **Създават ли се нови регулаторни режими? Засягат ли се съществуващи режими и услуги?**   Създават ли се нови регулаторни режими? - да  Засягат ли се съществуващи режими и услуги? - не  Очакваното въздействие за икономическите оператори е свързано със:  1. Заплащане на такси за оценка на информацията от формуляра за предоставяне на писмено съгласие за внос на живак и смеси на живака за разрешени употреби в страната.  *Мотиви*: Съгласно изискванията на Регламент 2017/852, се забранява вноса на живак и смеси на живака, освен в случаите на изрично предоставено предварително съгласие за внос за употреби разрешени в страната, когато държавата - износител предостави удостоверение, че живакът не е от източници, идентифицирани като неразрешени – първичен добив или излишък от живак, получен при извеждане от експлоатация на хлор-алкални съоръжения. Вносителите следва да удостоверят, че внесения живак не е от неразрешен източник. Компетентният национален орган следва да извърши проверка относно изпълнението на приложимите изисквания. Вносителите следва да заплатят съответната такса.  2. Заплащане на такси при подаване на уведомления и информация по чл.8, параграф 3 от регламента за издаване на становище от *Експертния съвет за оценка на приоритетни вещества* към МОСВ и последващо разрешаване от Европейската комисия на нов продукт с добавен живак или нов производствен процес.  *Мотиви:* Съгласно изискванията на чл.8 от Регламент 2017/852, се предвижда забрана за употребата на живак в нови продукти и процеси, освен ако операторите не получат разрешение от Европейската комисия. За целта те трябва да докажат, че съответния продукт или процес ще доведат до значителни ползи, като се ангажират да предоставят на компетентните органи оценка, която демонстрира надвишаване на ползите спрямо рисковете за околната среда и здравето. Държавите - членки ще предоставят получената информация на Комисията, която след консултации със заинтересованите страни прави преценка относно възможността за постигане на значителни ползи за околната среда и/или човешкото здраве от новият продукт или процес. Икономическите оператори следва да заплатят съответната такса.  Очакваното въздействие за компетентния орган е свързано с:  1. Оценка на информацията във формуляра за предоставяне или отказ на писмено съгласие за внос и придружаващата информация, съгласно чл.4 (1) от Регламента, с цел разрешаване на вноса на живак и смеси на живака за разрешени употреби.  2. Издаване на становище от Експертния съвет за оценка на приоритетни вещества към МОСВ по документацията подадена от икономическите оператори, които възнамеряват да пускат на пазара нов продукт с добавен живак или нов производствен процес относно изпълнението на критериите по чл.8 (6) от регламента за последващо разрешаване от Европейската комисия на нов продукт с добавен живак или нов производствен процес. | |
| 1. 9. Създават ли се нови регистри? Не   *Ако отговорът е „да". Посочете колко и кои са те.* | |
| 1. 10. Въздействие върху микро, малки и средни предприятия (МСП):   Актът засяга пряко МСП  Актът не засяга МСП  Няма ефект  В случаи на извършване на внос на живак и смеси на живака и прилагане на процедурата за предоставяне на съгласие, биха могли да се засегнат МСП. Въвеждането на ясно регламентирани изисквания и такси за операторите, в т.ч. за МСП, ще допринесе за предвидимост при осъществяване на дейността им. | |
| 1. 11. Проектът на нормативен акт изисква цялостна оценка на въздействието:   Да  Не | |
| 1. Обществени консултации:   *Обобщете най-важните въпроси за неформалните обществени консултации в случай на извършване на цялостна OB или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.*  Проектът на ПМС, заедно с мотивите и оценката на въздействие ще бъдат публикувани за обществено обсъждане, за срок от 30 дни на:   * Портала за обществени консултации (<http://www.strategy.bg/PublicConsultation>) съгласно чл.26 от ЗНА и * Интернет страницата на МОСВ (<http://www5.moew.government.bg/?page_id=24755>).   Справката за постъпили предложения, заедно с обосновка за неприети предложения ще бъде публикувана на Портала за обществени консултации и на интернет страницата на МОСВ. | |
| 1. Приемането на нормативния акт произтича ли от законодателството на ЕС.   *Моля, посочете изискванията за законодателството на ЕС, включително информацията по т.8.1 и дали е извършена оценка на въздействието на ниво ЕС и я приложете (или връзка към източник).*  Да  Не | |
| 14. Подпис на директор на дирекцията, отговорна за изработването на нормативния акт:  **Име и длъжност:** Иван Ангелов, директор на дирекция „Опазване чистотата на въздуха и предотвратяване на замърсяването“, МОСВ  Дата: 30.08.2018г.  Подпис: | |